เพื่อนมีอาการ เหมือนจะอาเจียนแต่ก็ไม่อาเจียนค่ะแล้วก็มีไข้ไม่ลดลงเลยแล้วก็ปวดท้องค่ะอยากรู้ว่าเป็นโรคอะไรค่ะ
สวัสดีค่ะ สาเหตุของอาการคลื่นไส้ มีไข้ปวดท้องอาจเกิดจาก1.อาหารเป็นพิษหรือลำไส้อักเสบเฉียบพลัน จากการทานอาหารหรือน้ำดื่มที่ไม่สะอาด มีการปนเปื้อนเชื้อโรคหรือพิษของเชื้อโรค มักมีถ่ายอุจจาระเหลวและอาเจียนร่วมด้วย2.ไส้ติ่งอักเสบอาการปวดท้องจะเริ่มต้นบริเวณกลางท้องรอบๆ สะดือ ต่อมาจะย้ายไปปวดบริเวณช่องท้องด้านขวาล่าง และจะมีไข้ และอาจมีอาการอื่นๆ ร่วม เช่น คลื่นไส้ อาเจียน ท้องอืด เป็นต้น3. ตับอักเสบ แตมักจะมีอาการตัวเหลือง ตาเหลืองให้เห็นด้วย4. กระเพาะอาหารอักเสบ แต่จะไม่มีไข้5. กรวยไตอักเสบ แต่จะมีอาการปัสสาวะที่ผิดปกติร่วมด้วย6. หากเป็นผู้หญิง อาจเกิดจากมีมดลูกอักเสบ อุ้งเชิงกรานอักเสบเป็นต้นแนะนำว่าหากยังคงมีอาการไข้ และปวดท้องมาก หรือมีอาการอาเจียนมากตามมา ควรรีบไปพบแพทย์เพื่อตรวจหาสาเหตุและรักษาโดยเร็วค่ะ